President saam met pendelaars op trein gestrand | Maroela Media
Pres. Cyril Ramaphosa en David Makhura, premier van Gauteng, by 'n treinstasie in Pretoria as deel van 'n verkiesingsveldtog. (Foto: Thobile Mathonsi/ANA)
Ramaphosa het as deel van 'n verkiesingsveldtog net voor 08:00 saam met pendelaars op die trein by die Mabopane-stasie in Pretoria geklim. Die trein was toe reeds meer as 'n uur laat.
Op pad na Bosman-stasie, waar Ramaphosa later afgeklim het, het die trein twee keer onverklaarbaar stilgestaan – een keer by Marabastad-stasie en die tweede keer by die Technikon Rant-stasie. Dit het nog twee uur by die pendelaars se reistyd gevoeg.
Sommige pendelaars wat klaar laat was vir werk het afgespring en werk toe gestap, terwyl Ramaphosa op die trein gesit en wag het. Hy is vergesel deur David Makhura, premier van Gauteng, terwyl ander ANC-leiers na ander treinstasies in Tshwane gegaan het as deel van die verkiesingsveldtog.
By Bosman-stasie het Ramaphosa en Makhura 'n skare toegespreek wat gretig op hulle gewag het. "Dit is onregverdig teenoor ons mense. Ons treine is laat en kry mense nie betyds by die werk nie. Ons gaan 'n vergadering met Prasa byeenroep," het Makhura gesê.
Ramaphosa het op sy beurt aan die skare gesê hy het eerstehands die probleme beleef wat mense op 'n daaglikse grondslag moet hanteer. "Mense kla daar is boewe op die treine en ons kan bevestig daar is geen sekuriteit op hierdie treine nie," het die president gesê.
"Die trein is stadig en het om onverklaarbare redes stilgestaan. Dit is onaanvaarbaar dat dit drie uur duur om 'n 50 km-reis af te lê en dit moet nou end kry. Ons gaan met Prasa praat en vir hulle sê hulle moet dit uitsorteer."
Ramaphosa het gesê om die toestand van die treine te verbeter is een van die party se mandate omdat dit 'n negatiewe uitwerking op die ekonomie het. "Mense wat treine moet gebruik, gaan noodwendig in die moeilikheid kom. Hulle word afgedank, kry waarskuwings en word gedissiplineer omdat hulle laat by die werk opdaag."
Ramaphosa het ook aan die skare gesê hulle werk aan die huidige beurtkragprobleem.
Dan moet hy besoek by skole aflê..ook by Eskom..ook by staats hospitale..dan ook by binnelandse sake…dan ook is daar n lys van plekke in S.A waar dinge "gebreuk" is.
Wat 'n heldedaad! Sit op 'n trein wat laat is om 'n paar stemme te werf.
Wat van bietjie oorslaap op 'n plaas, so sonder daai veilgheidswagte wat belastingbetalers voor betaal?
Laat wees is een ding, koelbloedig vermoor is 'n heel ander storie.
Verkiesingsveldtog à la ANC. Gmpf!
Ha Ha lekker lag ek nou , anc is die rede vir agteruitgang
Trein wat 'onverklaarbaar' gaan staan. Ai, die blinde sambok darem . . .
Hy gaan sit een dag daar saam met die mense, seker omring met sy sekuriteitswagte, en nou maak hy of hy weet waardeur die pendelaars elke dag gaan, hahaha.
Ek stem saam, hy kan gerus bietjjie behandeling gaan ontvang by 'n staatskliniek en hospitaal. Die enigste probleem is, hy sal voorkeur behandeling kry, en nie 7 ure by die kliniek hoef te sit soos 'gewone mense' nie.